โครงการบ้านล้านหลังเฟส 2 ตอบโจทย์ความต้องการของประชาชน
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยถึงความคืบหน้าการลงทะเบียนเข้าร่วมโครงการบ้านล้านหลัง ระยะที่ 2 ว่า หลังจากที่ ธอส. เปิดให้ลูกค้าลงทะเบียนเข้าร่วมโครงการฯ ตั้งแต่วันที่ 10 กันยายนที่ผ่านมา ล่าสุดวันนี้ (13 ก.ย. 64) มีลูกค้าลงทะเบียนเพื่อรับรหัสเข้าร่วมโครงการแล้วกว่า 34,900 ราย คิดเป็นวงเงินสินเชื่อ 41,911 ล้านบาท โดยมีลูกค้าที่เตรียมเอกสารพร้อมยื่นกู้ที่สาขาทั่วประเทศคิดเป็นวงเงินสินเชื่อรวมแล้วมากกว่า 1,000 ล้านบาท สำหรับวันนี้ ที่ ธอส. สำนักงานใหญ่ รวมถึงที่ทำการสาขาทุกแห่งทั่วประเทศมีลูกค้ากลุ่มแรกที่ได้รับอนุมัติสินเชื่อเดินทางเข้ามาทำนิติกรรมสัญญาเงินกู้อย่างต่อเนื่องด้านนายณัชปพัฒน์ สุวรรณะโชติภัทร์ ประชาชนผู้ได้รับอนุมัติสินเชื่อโครงการบ้าน ล้านหลังเฟส 2 เปิดเผยว่า โครงการนี้ถือเป็นการเพิ่มโอกาสสำหรับผู้มีรายได้น้อยที่อยากมีบ้านเป็นของตนเอง เนื่องจากมีอัตราดอกเบี้ยที่ถูก รวมถึงการผ่อนชำระรายเดือนอยู่ในเกณฑ์ที่สามารถบริหารจัดการได้อย่างไรก็ตาม แม้ปัจจุบันจะมีจำนวนลูกค้าลงทะเบียนเข้าร่วมโครงการมากกว่ากรอบวงเงินที่กำหนดไว้จำนวน 20,000 ล้านบาท แต่ประชาชนยังสามารถลงทะเบียนเข้าร่วมโครงการฯ ได้อย่างต่อเนื่อง เพราะโครงการจะสิ้นสุดยื่นคำขอกู้และทำนิติกรรมในวันที่ 30 ธันวาคม 2566 หรือจนกว่าลูกค้าจะได้รับอนุมัติสินเชื่อและทำนิติกรรมเต็มกรอบวงเงิน 20,000 ล้านบาท นอกจากนี้หากโครงการฯ ได้รับความสนใจจากประชาชนเป็นจำนวนมาก ธอส. ก็พร้อมที่จะหารือกับกระทรวงการคลังเพื่อขยายกรอบวงเงินสินเชื่อต่อไปในอนาคต